Bannið i hefur mikil áhrif á sjávarútveginn og þá um leið á samfélagið í heild . Sérstaklega á sjávarpláss og íbúa þeirra . Markaðir fyrir íslenskar sjávarafurðir eru ekki einkamál sjávarútvegsfyrirtækja heldur skipta þeir samfélagið sannarlega miklu máli og hafa lengi gert . Þar nægir að nefna afkomu fjölda heimila vegna starfa bæði á sjó og í landi , svo ekki sé minnst á hagræn áhrif greinarinnar og mikilvægar útsvarstekjur sveitarfélaga vítt og breitt um landið , segir Gunnþór Ingvason , framkvæmdastjóri Síldarvinnslunnar , í grein sem hann skrifar á vef fyrirtækisins . Hvað snertir uppsjávarfiskinn þá er ljóst að þar standa á bak við vel stæð fyrirtæki , sem eiga að vera tilbúin að mæta sveiflum í rekstri hvort sem er í aflabresti eða erfiðum markaðsaðstæðum . Afkoma versnar hjá þessum fyrirtækjum vegna bannsins , sem mun þá bitna á starfsmönnum , eigendum og samfélögunum sem þau starfa í . Fjárfestingar munu dragast saman .